SET สัปดาห์นี้ “Sideways” จับตาประชุมเฟด-เงินเฟ้อไทย ชู CRC-MAKRO-TLI หุ้นเด่น
โนมูระฯ” ชี้ SET สัปดาห์นี้ “Sideways” จับตาประชุมเฟด-เงินเฟ้อไทย ชู CRC-MAKRO-TLI หุ้นเด่น
โนมูระฯ” ชี้ SET สัปดาห์นี้ “Sideways” จับตาประชุมเฟด-เงินเฟ้อไทย ชู CRC-MAKRO-TLI หุ้นเด่น
31 ต.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (31 ต.ค.-4 พ.ย.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ Weekly outlook: “Sideways” โดยมีแนวต้าน 1,622-1,637 จุด ส่วนแนวรับ 1,592-1,580 จุด โดยแนะจับตา ติดตามการประชุม FOMC วันที่ 1-2 พ.ย.65 (ไทยทราบผลเช้า 3 พ.ย.) ตลาดและ Nomura คาด FOMC ปรับเพิ่มดอกเบี้ยนโยบายขึ้น 75 bps สู่ 3.75-4.00%
นอกจากนี้วันที่ 2 พ.ย. ติดตามตัวเลขจ้างงาน ADP Employment Change เดือนต.ค.65 ตลาดคาด 2.0 แสนตำแหน่ง เทียบ prev 2.08 แสนตำแหน่ง และวันที่ 4 พ.ย. ติตามตัวเลขการจ้างงานนอกภาคเกษตรเดือนต.ค.65 ตลาดคาด 2.0 แสนตำแหน่ง vs prev. 2.63 แสนตำแหน่ง
ส่วนวันนี้ (31 ต.ค.) ติดตามดัชนีราคาผู้บริโภค (CPI) หรืออัตราเงินเฟ้อของประเทศสมาชิกสหภาพยุโรป (ยูโรโซน) เดือนต.ค. 65 ตลาดคาดอยู่ที่ 9.4% เทียบช่วงเดียวกันปีก่อน เทียบ  prev. อยู่ที่ 10% เทียบช่วงเดียวกันปีก่อนพร และติดตาม GDP ไตรมาส 3/65
ขณะเดียวกันวันที่ 3 พ.ย. ติดตามการประชุมธนาคารกลางอังกฤษ (BOE)  ตลาดและ Nomura คาดปรับเพิ่มดอกเบี้ยนโยบาย 75 bps สู่ระดับ 3.0%
นอกจากนี้ติดตามติดตามสถานการณ์ระบาด COVID ในจีน และสัญญาณการผ่อนคลาย Zero COVID Strategy (ZCS)
ส่วนในประเทศติดตามเงินเฟ้อ CPI เดือนต.ค. 65 คาด 6.0% เทียบช่วงเดียวกันของปีก่อน จาก prev. 6.41% เทียบช่วงเดียวกันของปีก่อน และวันนี้ติดตามดัชนีผลผลิตอุตสาหกรรมเดือนก.ย.65 คาดขยายตัว 6.4% เทียบช่วงเดียวกันของปีก่อนแม้ชะลอลงจาก ส.ค. 65 ที่ 14.5 % เทียบช่วงเดียวกันของปีก่อน แต่คาดเกิดจาก ส.ค. ที่มีฐานต่ำช่วง Lockdown  และ 2. ติดตาม PMI ภาคผลิต ก.ย. 65 ยังไม่มีคาดการณ์  เทียบ  prev. ที่ 55 จุด และ3.ติดตามดัชนีความเชื่อมั่นผู้บริโภคเดือนต.ค.65  vs prev. 44.6 จุด  และอื่นๆติดตามการออกมาตรการฟื้นฟูน้ำท่วม และกระตุ้นบริโภค
กลยุทธ์การลงทุน: สัปดาห์หน้าคาด SET จะแกว่ง Sideways รอติดตามผลประชุม FOMC วันที่ 1-2 พ.ย. ตลาดจะจับตานโยบายการเงิน Fed ว่าจะเริ่มส่งสัญญาณชะลอการเร่งปรับขึ้นตามที่ตลาดเริ่มคาดหวังหรือไม่ หลังจากตัวเลขเศรษฐกิจสหรัฐฯช่วงหลังชะลอตัวลงเร็วและต่ำกว่าที่ตลาดคาด ขณะที่อีกเรื่อง ตลาดจะติดตามตัวเลขภาคแรงงานสหรัฐฯ ที่จะบ่งชี้ความ เสี่ยงระดับเศรษฐกิจถดถอยสหรัฐฯอย่างไรก็ตาม ในส่วนประเทศไทยที่พัฒนาการเศรษฐกิจดี ขึ้นต่อเนื่อง ทั้งภาคท่องเที่ยว, การบริโภค ลุ้นมาตรการฟื้นฟูน้ำท่วม กระตุ้นเศรษฐกิจ แรงหนุนเทศกาลฟุตบอลโลก+จับจ่ายปลายปี คาดว่าจะช่วยความผันผวนต่ำกว่าสินทรัพย์เสี่ยงประเทศพัฒนาแล้ว
โดยมองหุ้นเด่นอิง Domestic 1.หุ้นอิงกำลังซื้อในประเทศ Domestic ผสานท่องเที่ยว (BBL, SCB, ERW, CENTEL, CRC, EKH, ADVANC, INTUCH, TRUE, MAKRO, HMPRO,SNNP, BJC, CPALL, CRC, TLI) 2. กลุ่ม High Growth (BE8, IIG, SINGER, JMT, ICHI) ส่วนกลุ่ม Anti-Commodity (SCGP, TOA, GPSC, GULF, SAPPE) ให้เน้นตั้งรับลงทุนยาว
ขณะที่หุ้นเด่นสัปดาห์นี้: แนะนำ CRC, MAKRO, TLI สำหรับ CRC ราคาเป้าหมาย 48 บาท ได้ประโยชน์มาตรการกระตุ้นบริโภค+เทศกาลฟุตบอลโลก+จับจ่าย ส่วน MAKRO ราคาเป้าหมาย 41 บาท ได้ประโยชน์การบริโภคคึกคักช่วงบอลโลก+Valuation น่าลงทุน และ TLI ราคาเป้าหมาย 20.10 บาท หุ้นเด่นในธีม Yield Surge และ Index Play ลุ้นเข้า MSCI